KRAJEVNA SKUPNOST BANJŠICE

**ZAPISNIK 17. REDNE SEJE SVETA KS**

**Datum:** 16.5.2024

Pričetek sejeob 20.00 h

**Prisotni**: Lilijana Lazar Šuligoj, Izidor Žbogar, Simon Jakopič, Simon Humar, Maja Jakopič, Alojz Testen

**Opravičeno odsotni:** Dejan Strgar

**Dnevni red**

1. **Realizacija sklepov 16. redne seje**
2. **Pregled tekočih projektov KS Banjšice**
3. **Pregled ponudb za projekte na Domu krajanov**
4. **Pregled in odobritev predloga za odkup javnega dobra**
5. **Priprava predloga za ureditev ekološkega otoka v Krvavcu**
6. **Razno**

Dnevni red je bil soglasno sprejet

1. **Realizacija sklepov 16. redne seje**

* Parcela št. 451/2:

Postopek usklajevanja zemljiškoknjižnega stanja z dejanskim in urejanje lastniškega statusa nepremičnin od Sklada kmetijskih zemljišč in gozdov RS, proti KS Banjšice.

Kot KS bomo kontaktirali odvetnika in nam bo on podal mnenje, kako rešiti zadevo.

1. **Pregled tekočih projektov KS Banjšice**

* Delavnica izdelave suho zida:

Delavnica je bila uspešno izvedena. Potekala je 10.5. in 11.5.2024, udeležilo se je je 20 ljudi. Teoretično znanje smo pridobili z ogledom filma o pomenu sohozidov za naše krajine in izdelavo tega. Naslednji dan smo izdelali del suhozida ob kalu na Lužah in začeli z urejanjem prostora za postavitev klopi ob kalu. Želimo urediti prostor za počitek kolesarjev in pohodnikov.

* Proslava ob 20. obletnici vstopa RS v EU:

Predsednica bila vabljena in se je udeležila proslave, pohvalila izvedbo proslave.

* Literarni večer:

14.6.2024 skupaj z Bralnim društvom iz Grgarja in Zavodom 1539 in z gosti iz Kanala pripravljamo literarni večer posvečen Valentinu Staniču, v sklopu Staničevega leta. Pomagali so nam pri pripravi programa, koordinatorka je Damjana Breščak. Aktiv žena Banjšice bo pripravil pogostitev s pecivom in pijačo.

* Cenik in pogodba o uporabi prostorov in opreme:

KS je že podala predlog cenika prostorov, čakamo na potrdilo iz strani Turističnega društva, ki je v preteklosti nabavljalo opremo. Pripravljamo tipsko pogodbo, ki jo bomo posredovali za občasno uporabo

Pri tem je potrebno spoštovati Zakon o stvarnem premoženju države in samoupravnih lokalnih skupnosti. Potrebno je, da sprejmete ustrezen pravilnik, cenik, tudi hišni red. Pogoji za oddajo v brezplačno uporabo so v Zakonu točno določeni. Predpise so nam posrdeovali z MONG.

* Intervju:

KS je bila kontaktirana iz strani raziskovalne skupine na BF Univerze v Ljubljani, kjer raziskujejo možnosti rekreacije in rekreacijske infrastrukture, krajanov po Sloveniji. Intervju bo potekal 20.5. ob 12.30, intervjuvana bo ga. Lazar Šuligoj.

* Volilna komisija:

Volilna komisija v Novi Gorici nas je kontaktirala, če lahko pomagamo poiskati štiri člane za volilno komisijo za izvedbo Evropskih volitev. Prošnjo smo posredovali osebam, ki so usterezale pogojem.

* Glasovanje za participativni proračun:

Za dežurno osebo za glasovanje v naši KS postavimo Majo Jakopič. Za pomoč za se javijo mladi iz Banjšic, da bi bilo glasovanje čim bolj uspešno.

* Automatic Servis:

Poslali so ponudbo. Pri čakalnici bodo postavili zunanji avtomat z toplimi in hladnimi brezalkoholnimi napitki ter prigrizki. Prestaviti je potrebno informativno tablo.

* Avtokrka:

Poslan je bil račun, za uporabo prostorov potrebno preveriti, če je bil plačan.

Letos je prišel tudi prometni inšpektor in potrebno je popraviti zaletni prostor. Potekal bi čez igrišče in test zavornega učinka bi se izvajal izven igrišča za golom. Potrebno je poslati sklep o tem ali dovolimo voziti po igrišču, na mail od Miha Lisjak.

SKLEP: na seji je bil soglasno sprejet sklep o uporabi igrišča za namen opravljanja tehničnih pregledov z strani izvajalca.

* Binkošti in krajevni praznik:

Turističnemu društvu, pošljemo soglasje za uporabo prostorov.

TD mora predložiti stroškovnik, da KS nakaže denarna sredstva za izvedbo Krajevnega praznika. To je tudi na današnji seji soglasno sprejet sklep.

Krajevna skupnost ima tudi pri Kmetijski zadrugi Tolmin odprto naročilnico, kjer lahko TD nabavi kar potrebnih sestavin za izvedbo.

1. **Pregled ponudb za projekte na Domu krajanov**

Vetrolov predračun g. Miljevec – 2.462€

Sanacija kleti predračun g. Miljevec – 2.668€

Potrebno je pridobiti še kakšen predračun.

1. **Pregled in odobritev predloga za odkup javnega dobra**

Svet KS Banjšice, je na svoji seji, dne 16.05.2024 sprejel naslednji sklep:

»Svet KS Banjšice podaja mnenje za ukinitev javnega dobro in prodaja dela zemljišča:

Ukinitev javnega dobra in prodaja dela zemljišča, parcelna št. 2527/6, K.O. 2295 Banjšice v

velikosti cca. 130 m2, Svet KS NE podpira ukinitve in prodajo dela parcele skladno z

določbo 2. odstavka 52. člena Statuta mestne občine Nova Gorica.«

V prilogi je slika, kjer je razvidno koliko parcele je primerno za odkup, ostanek ZAHTEVAMO

da ostane Javno dobro, ker ga bomo potrebovali za postavitev infrastrukture.

Pri parcelni št. \*7 K.O. 2295 Banjšice je potrebno pustiti prost prehod do hiše na tej parcelni

številki.

Pri parcelni št \*9 K.O. 2295 Banjšice, pa je potrebno pustiti dovolj prostora za kontejnerska

mesta.

Z rumeno barvo je označen del zemljišča, parcelne št. 2527/6 K.O. 2295 Banjšice katerega

ZAHTEVAMO, da ostane Javno dobro.

1. **Priprava predloga za ureditev ekološkega otoka v Krvavcu**

g. Tribušon je prišel na ogled situacije glede kontejnerskih mest v zaselku Krvavec. Z člani sveta je prišel do zaključka, da se bodo kontejnersko mesto postavilo, dogovorjeno je že tudi mesto. Kontejnersko mesto bo imelo en kontejner za organske odpadke in 2 za mešane odpadke, kot je že ves čas navedeno na tabli kontejnerskega mesta. To je potrebno urediti, ker če ne bo Komunala kontejnerje odstranila, ker jih ne morejo praznit, in se njihovo mesto vsak teden spreminja. Pridobimo ponudbo za izdelavo kontejnerskega mesta, ki znaša 953,43€. Na MONG ponudbo potrdijo.

KS izda sklep o izgradnji kontejnerskega mesta, kjer je opisan njegov izgled in postavitev in ga posreduje na MONG.

1. **Razno**

**/**

Sestanek se zaključi ob 22.30 h

Zapisnikar: Maja Jakopič

Predsednica sveta KS Banjšice: Lilijana Lazar Šuligoj